سەرۆک یەک تا چوار جێگری دەبێت و ئەنجوومەنی ناوەند هەڵدەوەشێندرێتەوە
ئاژانس –شیروان محهمهد ئهمین
ههفتهی ئایینده سهرکردایهتیی یهکێتیی نیشتیمانیی کوردستان سهبارهت به ڕێککهوتن لهسهر ههیکهلی نوێی یهکێتیی کۆ دهبێته و به پێی زانیارییهکانی ״ئاژانس״، یهکێتیی به یهک پڕۆژهوه دهچێته کۆنگرهوه و لهسهر ئاستی سهرۆک و سهرکردایهتیی و ئهندامانی کۆنگره و ههیکهلی یهکێتییش گۆڕانکاری دهکرێت.
ڕۆژی دووشهممه ههڵبژاردنی مهڵبهندهکانی یهکێتیی ئهنجام دران و بڕیاره 21ی ئهم مانگه کۆنگره ئهنجام بدهن.
سهرۆکایهتیی یهکێتیی
ئهندامێكى سهركردایهتیى یهكێتیى، كه نهیویست ناوى ئاشكرا بكهین، بۆ ״ئاژانس״ وتى: ״سێ بیرۆكه بۆ ههیكهلى سهرهوهى یهكێتیى ههیه كه تا ئێستا ڕێكکهوتنى لهسهر نهكراوه، ئهوانیش: كهسى یهكهم وهك جێبهجێكارى گشتى چوار یاریدهدهرى له ڕووى ئیدارى و سیاسى و ئابوورى و سهربازییهوه ههبێت، دوو بۆچوونى تریش ههیه، كه داوا كراوه یهك جێگر یان دوو جێگر ههبێت به تهواوى دهسهڵاتهكانهوه تاكو له كاتى نادیاریى كهسى یهكهمى حزب بتوانن دهسهڵاتهكانیان پیاده بكهن.״
هاوکات ئاسۆ شێخ نووری، ئەندامی كۆمیتەی لیژنەی نووسینەوەی پەیڕەوی ناوخۆی یەكێتیی بۆ ״ئاژانس״ دەڵێت: ״سەرجەم پڕۆژەكان بۆ كۆنگرەی یەكێتیی لە لایەن دامودەزگا و كەسایەتییەكانی یەكێتییەوە لە كۆبوونەوەیەكی كراوەدا بە ئامادەبوونی هەڤاڵانی یەكێتیی و كەسانی شارەزا لە بواری دەستوور یەك خراون و ڕەوانەی كۆنگرە دەكرێت.״
وتیشی: ״پڕۆژە یەكگرتووەكەی كۆنگرە بە ڕێژەی 10% ماوە كە كۆنگرە یەكلایی بكاتەوە.״
ههر لهسهر ئهو پرسه، ئارێز عەبدوڵڵا، ئەندامی سەركردایەتیی یەكێتیی بۆ ״ئاژانس״ دەڵێت: ״ژمارەیەك سیناریۆ بۆ گۆڕانكاری لە پەیكەری یەكێتییدا هەیە، كە بە گشتی خۆی دەبینێتەوە لەوەی ئەنجوومەنی ناوەند و ئەنجوومەنی سەركردایەتیی یەك دەخرێن بۆ ئەنجوومەنی گشتی، بە پێی ڕێژەی دەنگدەرانی یەكێتیی لە دوا هەڵبژاردنی پارێزگاكان پشكی سەركردایەتیی بۆ شوێنە جیاوازەكان دیاری دەكرێن.״
سهرکردایهتیی زیاد دهکرێت
به وتهی ئهندامهکهی سهرکردایهتیی یهکێتیی که نهیویست ناوی بهێندرێت، پێشنیارێک ههیه ئهندامانی سهرکردایهتیی یهکێتیی بکرێن به 121 ئهندام.
سهبارهت به ئهنجوومهنی ناوهندی یهکێتییش، ئهو ئهنجوومهنه ههڵدهوهشێندرێتهوه و نامێنێت.
120 کهس به تهزکییه دهچنه کۆنگرهوه
کۆنگرهی یهکێتیی به پێی پهیڕهوی ناوخۆی یهکێتیی له ههزار ئهندام پێک دێت و لهو ژمارهیهش 120 ئهندامیان به تهزکییه دهچنه کۆنگرهوه و ژمارهکهی تریش به ههڵبژاردن.
له ئێستادا بهرپرسانى یهكێتیى ڕێک كهوتوون لهسهر ئهوهى 120 ئهندام به تهزكییهى حزب ڕهوانهى كۆنگره بكرێن، 50 كهس له لایهن مهكتهبى ههڵبژاردن و 50ی تریش له لایهن مهڵبهندهكان و 20 كهسیش له لایهن كۆسرهت ڕهسوڵ، جێگری یهکهمی سکرتێری گشتیی یهکێتییهوه دیارى دهكرێن. ئهمه به وتهی سهرکردایهتییهکی یهکێتیی که نهیویست ناوی بهێندرێت.